ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky mn ky ky ru ky ky ky ky ky tt ky ky ky ky ky ky ky sah ky ky ky ru hu ru ru ru ky ru ky ru kk kk ru ky ru krc ru ky ky bg ce ru uk ky ru tt ky ru sah ky ru ky ru ky ru ky kk ru kk ru
"Айат пресс", 09.09.10 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кадырман окурман, кыргыздар башынан кечирген акыркы беш жылдыкта экономикабыз эңшерилип, байлыгыбыз кемигени менен кылмыштуулук гүлдөп өсүп, өлүм-житим эпсиз көбөйгөнүн билебиз. Атайылап адам өмүрүн кыйуу ачыктан-ачык аңызга айланды. Натыйжада "Кандуу жол" аттуу китеп капилет жаралып, калк ичин аралап кетти. Анда Медет Садыркулов баш болгон Кыргызстандын саясатына таасири күч көрүнүктүү ишмер адамдардын жалданма киши өлтүргүчтөрдүн кантип курмандыгы болгону жана кимдер жалдап кан күсөгөнү кеңири баяндалган. Биз ушундан тарта каралуу "Кандуу жол" китебин барактап, сандан-санга узатабыз. Эмесе, жакаңызды кармап, үзбөй окуй бериңиз.
Жакен менен суйдаң чач экөө, түз эле үстүңкү кабаттагы бөлмөгө барышты. Ал бөлмөнүн ортосунда турган үстөлдө "Лексустун" ичинен табылган буюмдар, МЧС менен Слепконун чөнтөктөрүнөн алынган телефон, документтер чогуу жыйылып турган. Жакен жазы булгаары диванга отурду да:
- Тигинин портфелин берчи? - деди.
Суйдаң чач үстөлдүн үстүндөгү буюмдардын арасынан күрөң портфелди алды да ага берди.
- Мен, бул кагаздарды карагыча "курткалардын чөнтөктөрүн кара, кагаз-сагаз болсо өзүнчө кой, башкаларынын баарын жок кыласың, бир да буюм, "даже ручка" да калбасын" - деди. Жакен МЧСтин портфелинин ичиндеги документтерди бирден барактап карап кирди.
Жакендин издегени далил эле. Ал президентке "МЧС мамлекеттик төңкөрүш камдап жатыптыр" дегенди көрсөтүшү керек, болбосо эртең ал башын чайкап, наалып кирет, "бекер кылыптырсыңар" башка мамлекеттер, эл аралык коомчулук эмне дейт?"-деп. Ал эми Жакенге башкалардын пикири, айрыкча эл аралык коомчулуктун пикири бир тыйын. Ага азыр, ушул жерде өз маселеси чечилиши керек, эмне кылса дагы бир тууганын, дагы бир мөөнөткө шайлатып алуу анын милдетти. Анан көрө жатат, эмне болорун. Башкысы орустар көнүштү, "бийликте кала бергиле" деп макул болушту. Алардын талабы, Американын аскер базасын чыгаруу жөнүндө чечим болуучу, анысы аткарылды. Кеп Аскер базасынын чыгып кетишинде эмес, кыргыз бийлиги тараптан алар "6 айда чыгып кетсин" - деген чечимдин кабыл алынышы болчу. Балким, база кала берет, башка ат менен. Мисалы," "Афганистанга жүк жеткирүүчү транзиттик база" деп. Аны орустар тигилер менен өз ара соодалашып алышмак болушту да. Кудай буюруп дагы бир мөөнөт бийликти кармап турушса, бардык мүлктү мыйзамдаштырып, чет жактагы акча-каражаттарын иреттештирип, балдарды ишке аралаштырып алабыз деген ой. Андан кийин эч ким булардан байлык талаша албайт, бийликти болсо анан берип койсо деле болот, демократиянын шылтоосу менен. Дагы бир мөөнөт керек. Ал мөөнөт үчүн Жакен далай кишинин башын кесүүгө, канын төгүүгө даяр болчу. Жөнөкөй шайлоого, элдин пикирине койсо, бүгүн эле куулуп калышарын билет. Кибаевдерге элдин пикири абдан эле начар. Ошол себептен улам ал президент агасын шыкактап, "сен жөн гана отуруп бер, эл көзүнө жакшы киши болуп, биз эле бүтүрөбүз бардык ишти" деп айтып жатып кулагынын кужурун алган. Иш тетирисине айланып, бийликтен куулуп калышса, жоопкерчилик да катуу болору шексиз, төрт жылда бир туугандар тарабынан жасалган иштер үчүн, суроо-сопкутсуз эле атып таштаса да аздык кыларын ал жакшы түшүнүп турат. Мына азыр, МЧСти карматып келип подвалга камап сабатып жатканы да ошол эле себеп менен. Жакендин колундагы маалымат боюнча МЧС оппозициялык күчтөрдү бириктирип, бир күчкө айлантуу аракетин кылып жаткан. Ал коңшу мамлекеттердеги саясий күчтөр менен да, Европа менен Американын саясий күчтөрү менен да тил табышып, "алардан колдоо алып жатат" - деген да маалымат бар болчу. Айрыкча ал жактан "ички күчтөрдү каржылаганга ири суммадагы акча келет" деп да жатышкан. Эгер андай болсо МЧС өзүнүн уюштуруучулук жөндөмүнө, эл ичиндеги аброюна, айрыкча мамлекеттик кызматтагы адамдардын арасындагы таасирине таянуу менен бийликке каршы зор күч топтоп алышы мүмкүн эле. Андайга жол берүү - бул бийликтен кол жууп калуу, деген эле сөз. Аны Жакен дагы, анын башка бир туугандары дагы, жакшы эле түшүнүп турушат. Ошол себептен улам 12-март күнү кечке жуук Алматыдан телефон чалынып, ал жерде МЧС абдан таасирдүү саясий күчтөрдүн өкүлдөрү менен жолугуп, сүйлөшүү жүрүп жатат деген кабар берилери менен Жакен даярдык көрө баштаган. "Аны жок кылууга убакыт келди" деп чечкен. МЧСтин Бишкекке кайра качан келери белгисиз болгондон кийин анын артынан көлөкөдөй ээрчип жүргөн өзүнүн эки жигитине тапшырма берген, "көзүңөрдү албагыла, жоготуп жибербегиле, эгерде бул тарапка чыкса дароо кабар бергиле" деп. Түнкү саат ондо кабар алган, МЧС мейманкананын кафесинде бир журналист менен сүйлөшүп отурат деп. Аны уккандан кийин "бүгүн келбей калды го" деп бейкапар үйүндө жатса, түнкү саат бирден жыйырма мүнөт өтүп калганда, МЧС Алматыдан Бишкекке келе жатат, азыр эле "Кордай" белинен өттү, деген кабар келип калып шашылыш чараларды көрүүгө мажбур болгон. Дароо эле чек ара постуна байланышып, баланча номурлуу ак "Лексусту" кошумча буйрук болмоюнча ошол жерде кармап туруу жөнүндө буйрук берген. Анан өзүнүн башкесер балдарын чакырып, шашылыш операциянын жөн-жайын түшүндүргөн. Жакендин оюу боюнча кандай шарт болсо дагы МЧС Кыргызстанга түз кирбеши керек, болбосо эртең таптакыр башка иштер башталып кетет, кырдаалга ээ боло албай калыштары мүмкүн. Абал өтө эле кооптуу, эл ичинде бир тууган Кибаевдердин баркы таптакыр жок, нааразычылык көп, кыжырлануу көп, бир аз шылтоо болсо эл толкуп кетиши толук ыктымал. Муну Жакен жакшы түшүнөт. Азыр дагы МЧСтин кагаздарын карап отуруп, ойлогону ошол эле болуп турду. Бийликти эмне болсо да сактап калуу керек. Анын бир гана корккону эл. Бардык жерде жалпы нааразычылыктар башталса кырдаалга ээ боло албай кала турганы ачык эле иш. "Оппозициямын" деп жүргөн он чакты кишинин көзүн талазап койсо болот, ал эми азыркыдай эл аралык уюмдардын көзөмөлүндө туруп, жалпы элди күч менен басууга ал жок. Муну да Жакен жакшы түшүнөт.
Урматтуу окурман, "Сыйкыр сан" рубрикабыз жакшыны ашырып, кубанычыңызды керектүү жерге жеткизип, сиз менен байланыштын бир булагы боло алат деген үмүттөбүз. Андыктан, эч тартынбай ( 0312) 32-33-14 телефонун бураңыз дагы куттуктоо болобу, дубай саламбы, көкөй кескен көкүрөктөгү оюңузбу же баарыбызды жылмайткан тамашабы, айтып калыңыз. Эң башкысы, ар бир жолкуда редакция кеңешип үч номерди алдын-ала белгилеп коет. Сиз эгер ошол номерге туш келип калсаңыз, анда 100 сом утасыз. "Сыйкыр саныбыздын" алгачкы сыйкыр сандары 007, 015, 021. "Сыйкыр санга" ар аптанын жума күнү саат 10.00дөн 12.00гө чейин (0312) 32 33 14 номерине байланышыңыз. Айта кетчү нерсе, шаардык телефондон гана эмес мобилдик телефондон дагы SMS билдирүү жиберсеңиз болот. SMS үчүн байланыш телефон 0772 703775 бул номерге чалууга болбойт, бир гана SMS жөнөтөсүздөр.
094. Саламатсызбы Мелис байке. Мен Караколдомун, сизди газетадан окугам, телевизордон көргөм, тынчыңызды алсам кечирип коюңузчу. Менин папамды "рак желудка" деп жатат. Операцияга бериш керекпи же жокпу? Айлабыз кетип билбей жатабыз мүмкүнчүлүгүңүз болсо, жооп кайтарып бере аласызбы? Ак жол сизге! Сизди терең урматтап Нуржан. 077068****
095. Ак-Ордо жаңы конушунун №3 кварталына шаар башчыбыздын көңүл буруп коюсун өтүнөбүз. Биз сизди терең урматтоо менен элдин көйгөйлөрүн чечип беришиңизди көптөн көп суранабыз. Балдарыбызды жетелеп Ар Өргөгө чейин жөө келебиз. Башка кварталдардан айырмаланып биздин кварталда транспорт маселеси адамды кыйнады. Кыш жакындап калды свет маселеси. Өкмөт башчыларыбыз алмашканы карапайым калктын көйгөйлөрү каралбай калды. Фархат
096. Биздин сүйүктүү педиатр эжекебиз Жусупбекова Ферузага ысык салам жолдоп, иштерине ийгилик каалап, ар дайым жүзүнөн күлкүсү кетпей, кесиптештеринин арасынан эң сулуусу, мээрманы болуп, бейтаптарынын баталарын алып, үй бүлөсү менен аман-эсен, кыздарынын кызматын, уулдарынын урматын көрүңүз. Ишиңизге ийгилик каалап Каттообековдор.
097. Мен Жумадылова Фарида Качкыновна 1974-жылы, 18-мартта төрөлгөм. Үч жылдан бери нерв оорусу менен ооруйм, барбаган жерим калган жок сизден жардам сурайт элем. Кандай жардам бере аласыз? Сиз менен кандай байланышсам болот. 077891****
099. Орусияда каргашалуу өрттөн жапа чеккен үй-бүлөлөрдү үй менен камсыз кылышты. Биздин өкмөт Оштогу боордошторубузга үй эмес фундаменттин да бүтүрө элек. Кыштын босогосун аттаганга саналуу эле күндөр калды. Элибиздин тагдыры кандай болот. Омск шаары, куруучу Алмаз.
100. №243 Дордой-Мадина маршрутунда эмгектенген Субанов Акылбек менен Бердибаев Муратты эски кесиптеши, иниси Аалиев Нурланбек издөө салат. Эгерде кимде ким жолуктуруп, көрүп калса байланышыңыздар. 0773439865.
101. Арзан баада автоуноларын сатып алам. 0773439865.
102. Балыкчылык Темир кызы Аида кайда жүрөсүң? Дайныңды эжеңе айтып койчу. Махабат.
103. Ат-Башынын кулуну болом, үйдүн кенжеси болгондуктан ата-энемдин колунда калам иштеген ишим бар. Акчаны жакшы табам, чогулта албайм. Үй-бүлө куруу максатында кыздар менен таанышам. Мирлан 0777138724.
кыргыз тилиндеги гезит "Айат пресс"
email • архив • редакция
Башка "А" лардан Алтай кем бекен?
Көк асабаны көкөлөткөн кимдер?
"АК ШУМКАР ДЫН" АРААНЫ
Ааламды таңдандырган кыргыз дүйнөсү жана
"Саясый мажирөөлүктү көрсөтүп атабыз"